กลุ่มชุดดินที่ 62

ประกอบด้วยชุดดิน

ทุกชุดดินที่พบบนสภาพพื้นที่ที่มีความลาดชันมากกว่า 35%

ลักษณะสำคัญ

ดินมีลักษณะแตกต่างกันไปไม่แน่นอนขึ้นอยู่กับชนิดของหินต้นกำเนิด
  สภาพภูมิอากาศ พืชพรรณ สภาพพื้นที่ และระยะเวลาในการพัฒนาของดิน

ปัญหา ข้อจำกัด และวิธีการจัดการกลุ่มชุดดินที่ 62 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ข้าวไร่ | * พื้นที่ลาดชันสูง เกิดการชะล้าง พังทลายทำให้ดินเสื่อมความ อุดมสมบูรณ์ * ความอุดมสมบูรณ์ต่ำในบางพื้นที่ | * ทำขั้นบันไดดิน คูน้ำรอบเขา * ปลูกแถบพืชเช่นหญ้าแฝก กระถิน ขวางความลาดเทของพื้นที่ * ปลูกพืชตระกูลถั่วสลับและหมุนเวียนกับพืชหลัก * ใส่ปุ๋ยสูตร 16-20-0 อัตรา 25 กก./ไร่ รองพื้นก่อนปลูกและหลังปลูก 6 สัปดาห์
ข้าวโพด | - | *ใส่ปุ๋ยสูตร 16-20-0 อัตรา 25 กก./ไร่ ตอนปลูก และใส่ปุ๋ยสูตร 21-0-0 อีก 1 ครั้ง หลังจากปลูก 4-6 สัปดาห์
กาแฟอราบิก้า | - | * ผสมหน้าดินกับปุ๋ยคอก และร็อคฟอสเฟต และโดโลไมท์ อย่างละ 200 กรัม รองก้นหลุมก่อนปลูก ในปีแรกใส่ปุ๋ยสูตร 15-15-15 อัตรา 100-150 ก./ต้น/ครั้ง, ปีที่ 2 ใส่อัตรา 200-250 ก./ต้น/ครั้ง และปีที่ 3 ขึ้นไปใส่ อัตรา 300-500 ก./ต้น/ครั้ง ใส่ปุ๋ยปีละ 3 ครั้ง

กลุ่มชุดดินก่อนหน้า กลับสู่เมนูหลัก