กลุ่มชุดดินที่ 53

ประกอบด้วยชุดดิน

ตราด (Td) | ตรัง (Tng)
ปาดังเบซาร์(Pad) | นาทอน (Ntn)
โอลำเจียก (Oc) | คลองเต็ง (Klt)

ลักษณะสำคัญ

ดินร่วนหรือดินร่วนปนดินเหนียว

ดินลึกปานกลางถึงชั้นลูกรังหรือเศษหิน

เนื้อดินเป็นดินร่วนปนเศษหิน

การระบายน้ำดี

ปฏิกิริยาดินเป็นกรดจัดถึงเป็นกรดแก่ (pH 5.0-5.5)

พบบริเวณที่มีฝนตกชุก

ปัญหา ข้อจำกัด และวิธีการจัดการกลุ่มชุดดินที่ 53 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ยางพารา | * ดินลึกปานกลาง * พื้นที่มีความลาดเท * ความอุดมสมบูรณ์ของดินต่ำ | * เตรียมหลุมปลูกขนาด 50x50x50 ซม. หรือโตกว่า * ยึดลำต้นกับหลักไม้ เพื่อไม่ให้ต้นโยก * ใช้มาตรการอนุรักษ์ดินและน้ำ เช่น ทำชั้นบันไดดิน ทำคันคูรับน้ำรอบเขา * ใส่ปุ๋ยอินทรีย์ร่วมกับปุ๋ยเคมี เช่น ใช้ปุ๋ยหมัก ปุ๋ยคอก อัตรา 20 กก./หลุม ผสมกับปุ๋ยร็อคฟอสเฟต อัตรา 170 ก./ต้น * อายุ 0-42 เดือน ใช้ปุ๋ยสูตร 18-10-6 อัตรา 60-190 กรัม/ครั้ง ตามลำดับ ใส่ทุก ๆ 2 เดือน * อายุ 42-76 เดือน ใช้ปุ๋ยสูตร 18-4-5 อัตรา 400 ก./ต้น/ครั้ง ใส่ทุก ๆ 6 เดือน * อายุมากกว่า 76 เดือน ให้ปุ๋ย 2 ครั้ง ต้นและปลายฝน สูตร 15-0-8 อัตรา 500 ก./ต้น/ครั้ง สำหรับสวนยางที่ปลูกพืชตระกูลถั่วและมีการใช้ปุ๋ยร็อคฟอสเฟต และสูตร 12-5-14 อัตรา 600 ก./ต้น/ครั้ง ในสวนยางทั่ว ๆ ไป ใส่ทุก ๆ 6 เดือน * วิธีการใส่ปุ๋ย บริเวณพื้นที่ราบ ให้ใส่แบบหว่านบริเวณพื้นที่มีความลาดเท มีการทำขั้นบันได ใส่เป็นแถบ พื้นที่ที่มีความลาดเทสูงใส่เป็นหลุม
มังคุด | * ดินลึกปานกลาง * พื้นที่มีความลาดเทสูง * ความอุดมสมบูรณ์ต่ำ | * เตรียมหลุมปลูกขนาด 50x50x50 ซม. หรือโตกว่า * ยึดลำต้นกับหลักไม้ เพื่อไม่ให้ลำต้นโยก * มีมาตรการอนุรักษ์ดินและน้ำใช้วิธีพืช เช่น ปลูกพืชตระกูลถั่วคลุมดิน ใช้วิธีกล คือ ทำขั้นบันไดดิน * ใช้ปุ๋ยอินทรีย์ร่วมกับปุ๋ยเคมี อัตรา 20-50 กก./ต้น/ปี * หลุมปลูกใช้ปุ๋ยร็อคฟอสเฟต 500 กรัม/ต้น คลุกเคล้ากับดินบน และอินทรียวัตถุ 20 กก./หลุม * ก่อนตกผล ใช้ปุ๋ยเคมีสูตร 12-6-17 หรือ 15-5-20 อัตรา 200-300 ก./ต้นxอายุ (ปี) แบ่งใส่ 2 ครั้ง ต้นและปลายฝน ใช้ร่วมกับปุ๋ยเดี่ยว สูตร 21-0-0 หรือ 46-0-0 อัตรา 200-300 หรือ 100-150 กรัม/ต้นxอายุปี แบ่งใส่ 4 ครั้ง เดือน มี.ค. พ.ค. ส.ค.และต.ค. * ตกผลแล้ว ใช้สูตร 15-3-12 หรือ 16-3-9 อัตรา 250-300 ก./ต้นxอายุ (ปี) และใช้ปุ๋ยสูตร 14-0-20 อัตรา 200-250 ก./ต้นxอายุ (ปี) ใส่ 2 ครั้ง หลังเก็บเกี่ยว ผลผลิตแล้ว * วิธีใส่ ให้หว่านรอบ ๆ ทรงพุ่มห่างจากโคนต้น 30 ซม. แล้วพรวนดินกลบ
เงาะ | * ดินมีความอุดมสมบูรณ์ต่ำ | * ใส่ปุ๋ยอินทรีย์ อัตรา 20-50 กก./ต้น/ปี * ใส่ปุ๋ยร็อคฟอสเฟต 500 กรัม/ต้น คลุกเคล้ากับดินบนและอินทรีย์วัตถุ * ก่อนตกผล ใช้ปุ๋ยเคมีสูตร 12-6-17 อัตรา 700-800 ก./ต้นxอายุ (ปี) ใช้ร่วมกับปุ๋ยเดี่ยวสูตร 21-0-0 อัตรา 500-600 กรัม/ต้นxอายุ (ปี) แบ่งใส่ 4 ครั้ง เดือน มี.ค. พ.ค. ส.ค. และต.ค. * ตกผลแล้ว ใช้สูตร 18-6-6 อัตรา 500-600 ก./ต้นxอายุ (ปี) แบ่งใส่ 2 ครั้ง หลัง เก็บผลผลิตแล้ว ร่วมกับ 14-0-20 อัตรา 500-600 กก/ต้นxอายุ (ปี) แบ่งใส่ 3 ครั้ง * การใส่ให้หว่านรอบ ๆ ทรงพุ่มห่างจากโคนต้น 30 ซม. แล้วพรวนดินกลบ
ทุเรียน | * ดินมีความอุดมสมบูรณ์ต่ำ | * ใส่ปุ๋ยอินทรีย์ร่วม อัตรา 20-50 กก./ต้น/ปี * ใส่ปุ๋ยร็อคฟอสเฟต 500 ก./ต้น คลุกเคล้ากับดินบนและอินทรีย์วัตถุ * ก่อนตกผล (อายุน้อยกว่า 4 ปี) ใช้สูตร 12-6-7 ก./ต้นxอายุ (ปี) แบ่งใส่ 2 ครั้ง สลับกับปุ๋ยเดี่ยว สูตร 21-0-0 อัตรา 400-500 ก./ต้นxอายุ (ปี) แบ่งใส่ 4 ครั้ง เดือน มี.ค. พ.ค. ส.ค. และต.ค. * ตกผลแล้ว ใช้สูตร 14-5-20 อัตรา 300-350 ก./ต้นxอายุ (ปี) หลังเก็บผลผลิต และ 14-0-20 อัตรา 600-700 ก./ต้นxอายุ (ปี) เมื่อติดตาดอก
ปาล์มน้ำมัน | * ดินมีความอุดมสมบูรณ์ต่ำ | * ใช้ปุ๋ยอินทรีย์ร่วมกับปุ๋ยเคมีอัตรา 20-50 กก./ต้น/ปี * ใช้ปุ๋ยอินทรีย์ 20 กก. และปุ๋ยร็อคฟอสเฟต 200 กรัม ผสมกับดินบน เตรียมหลุมปลูกซึ่งมีขนาดอย่างน้อย 60x60x60 ซม. * อายุ 1 ปี ใส่ปุ๋ยเคมีสูตร 12-17-17 อัตรา 2-2.5 กก./ต้น แบ่งใส่ 3 ครั้ง สลับกับสูตร 21-0-0อัตรา 2-2.5 กก./ต้น/ปี แบ่งใส่ 2 ครั้ง/ปี * อายุ 2-4 ปี ใช้สูตร 13-13-21 อัตรา 3-6.5 กก./ต้น/ปี แบ่งใส่ 3 ครั้ง/ปี * อายุมากกว่า 5 ปี ใช้สูตร 14-9-21 อัตรา 8-9 กก./ต้น/ปี ร่วมกับโบแรกซ์ อัตรา 50-100 ก./ต้น/ปี แบ่งใส่ 3 ครั้ง/ปี * การใส่ ให้หว่านรอบ ๆ ทรงพุ่มรัศมี 1.5-2.0 เมตร

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก