กลุ่มชุดดินที่ 54

ประกอบด้วยชุดดิน

ลำนารายณ์ (Ln)
ลำพญากลาง (Lg)

ลักษณะสำคัญ

ดินลึกปานกลางถึงชั้นก้อนปูนสะสม หรือเศษหิน

ดินเหนียวสีน้ำตาลถึงสีแดง

การระบายน้ำดีถึงดีปานกลาง

ปฏิกิริยาดินเป็นกรดเล็กน้อยถึงเป็นด่างปานกลาง

ปัญหา ข้อจำกัด และวิธีการจัดการกลุ่มชุดดินที่ 54 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ข้าวโพด - ข้าวฟ่าง | * การชะล้างพังทลายของหน้าดิน * ดินขาดแคลนน้ำในการเพาะปลูก ในบางช่วง * ดินขาดแคลนอาหารพืชบางอย่าง และดินขาดความชื้นในบางช่วง | * การไถเตรียมดินปลูกพืชไร่ขวางความลาดเทของพื้นที่ * ทำคันขวางความลาดเทของพื้นที่ * ขุดบ่อตักตะกอน * นำมาตรการอนุรักษ์และน้ำทางพืชมาใช้ เช่น การปลูกพืชเป็นแถบสลับ กับการปลูกพืชเป็นแถว * ใส่ปุ๋ยหมัก หรือปุ๋ยคอก อัตรา 1.5-2.0 ตัน/ไร่ * ปลูกพืชตระกูลถั่วสลับกับพืชไร่หลักหรือปลูกพืชตระกูลถั่วแซมกับพืชหลัก * ใส่ปุ๋ยเคมีสูตร 20-10-0 อัตรา 40-50 กก./ไร่ โรยสองข้างแถวปลูกแล้ว พรวนดินกลบ ใส่หลังปลูก 20-25 วัน
มะม่วง | - | * เตรียมหลุมปลูก ใส่ปุ๋ยสูตร 0-3-0 อัตรา 500 ก./ต้น คลุกเคล้ากับดิน ในหลุมปลูก * ก่อนตกผล (0-4ปี) ใส่ปุ๋ยสูตร 12-24-12 อัตรา 400-500 ก./ต้นxอายุ (ปี) ร่วมกับปุ๋ยสูตร 21-0-0 อัตรา 200-250 ก./ต้นxอายุ (ปี) แบ่งใส่ปุ๋ยผสม 2 ครั้ง ๆ ละเท่า ๆ กัน โดยหว่าน ให้สม่ำเสมอรอบบริเวณทรงพุ่มห่างจากโคนต้น ประมาณ 30 ซม. แล้วพรวนดินกลบหรือใส่ปุ๋ยสูตร 20-20-10 อัตรา 500-600 ก./ต้นxอายุ (ปี) แบ่งใส่ 4 ครั้ง ครั้งละเท่า ๆ กัน * ช่วงระยะเวลาที่ใส่ คือเดือน มี.ค. พ.ค. ส.ค. และต.ค. * ตกผลแล้ว ใส่ปุ๋ยสูตร 14-9-20 หรือ 15 -5-20 อัตรา 500-600 ก./ต้นxอายุ (ปี) ร่วมกับปุ๋ยสูตร 14-0-20 อัตรา 500-600 ก./ต้นxอายุ (ปี) แบ่งใส่ปุ๋ยผสมสูตร สมบูรณ์ 2 ครั้ง ๆ ละเท่า ๆ กัน หลังเก็บเกี่ยวผลผลิตแล้ว และปุ๋ยร่วมใส่ครั้งที่ 3 หลังติดผลแล้ว แบ่งใส่ 3 ครั้ง ครั้งละเท่า ๆ กัน
มะขามหวาน | - | * อายุ 1-2 ปี ควรใส่ปุ๋ยคอก หรือปุ๋ยหมัก 30-50 กก./ต้น/ปี แบ่งใส่ 3 ครั้ง ๆ ละ 100,150 และ 200 กรัม ตามลำดับ * อายุ 3-5 ปี หรือติดผลแล้วควรใส่ปุ๋ยผสมที่มีฟอสฟอรัส และโพแทสเซียมสูง เช่น สูตร 12-12-17, 13-13-21 หรือ 14-14-14 อัตรา ที่ใส่ปีละครึ่งหนึ่งของอายุ ต้นมะขามโดยแบ่งใส่ 2 ครั้ง คือช่วงต้นฤดูฝนและปลายฤดูฝน หว่านให้สม่ำ เสมอรอบบริเวณทรงพุ่ม ห่างจากโคนต้น ประมาณ 30 ซม. แล้วพรวนดินกลบ * อายุเกิน 6 ปีขี้นไป หรือมะขามติดผลเต็มที่แล้วให้ใส่ปุ๋ยดังนี้ 1) ระยะพักตัว ให้ปุ๋ยทางใบสูตร 11-45-11 ให้ทุก 2-3 สัปดาห์ เพื่อช่วยให้ มะขามออกดอกมาก 2) ระยะแตกใบอ่อนให้ปุ๋ยทางใบสูตร 11-45-11 พ่นทุก ๆ 7 วัน 3) ระยะเริ่มออกดอก ให้ปุ๋ยทางใบสูตร 11-45-11 4) ระยะเริ่มติดฝัก พ่นด้วยสารอิมเบลเสลลิน 1 หลอด (50 มิลลิกรัม) ต่อน้ำ 100 ลิตร พ่น 1-2 ครั้ง ห่างกัน 7-10 วัน 5) ระยะติดฝักเล็ก ให้ปุ๋ยทางใบสูตร 30-20-10 อัตรา 2-3 ช้อนแกงต่อน้ำ 20 ลิตร พ่น 2 ครั้ง ห่างกัน 7-10 วัน 6) ระยะฝักขนาดกลาง ให้ปุ๋ยทางใบสูตรเท่าเช่น 15-15-15 อัตราที่ใช้ ตามคำแนะนำในสลาก 7) ระยะฝักขนาดใหญ่แล้ว ให้ปุ๋ยทางใบสูตร 12-22-32 อัตราที่ใช้ ตามคำแนะนำในสลาก

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก