กลุ่มชุดดินที่ 27

ประกอบด้วยชุดดิน

หนองบอน (Nb) | ท่าใหม่ (Ti)

ลักษณะสำคัญ

ดินเหนียวค่อนข้างร่วนซุยสีแดง

ดินลึก มีการระบายน้ำดี

ปฏิกิริยาดินเป็นกรดจัดถึงเป็นกรดแก่ (pH 5.0-5.5)

พบบริเวณพื้นที่ที่มีฝนตกชุก

ปัญหา ข้อจำกัด และวิธีการจัดการกลุ่มชุดดินที่ 27 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ทุเรียน | * การชะล้างพังทลายของหน้าดิน * ดินขาดธาตุอาหารพืชบางอย่าง | * ปลูกแถวพืชตามแนวระดับขวางความลาดเทของพื้นที่ * ทำคันดินขวางความลาดเทของพื้นที่และปลูกหญ้าแฝกบนคันดิน * ปลูกพืชคลุมดินตระกูลถั่วระหว่างแถวพืชหลัก * ใส่ปุ๋ยสูตร 0-3-0 อัตรา 500 กรัม/ต้น คลุกกับดินในหลุมปลูก * ก่อนตกผล (0-6ปี) ใส่ปุ๋ยสูตร 12-6-17 อัตรา 500-600 กรัม/ต้นxอายุปี ร่วมกับปุ๋ยเดี่ยว 21-0-0 อัตรา 400-500 กรัม/ต้นxอายุปี ใส่ปุ๋ย 4 ครั้ง ในเดือน มี.ค. พ.ค. ส.ค. และ ต.ค. โดยแบ่งใส่ปุ๋ยผสม 2 ครั้ง ๆ ละเท่า ๆ กัน สลับด้วยปุ๋ยเดี่ยวแบ่งใส่ 2 ครั้ง ครั้งละ เท่า ๆ กัน วิธีใส่หว่านรอบ บริเวณทรงพุ่มห่างจากโคนต้นประมาณ 30 ซม. แล้วกลบด้วยปุ๋ยอินทรีย์ หรือเศษซากพืช * ตกผลแล้ว ใส่ปุ๋ยสูตร 14-5-20 อัตรา 300-350 กรัม/ต้นxอายุปี เมื่อเก็บ เกี่ยวผลผลิตร่วมกับสูตร 14-0-20 อัตรา 600-700 กรัม/ต้นxอายุปี เมื่อติดตาดอก แบ่งใส่ 2 ครั้ง ๆ ละเท่า ๆ กัน และใส่ปุ๋ยอินทรีย์ ได้แก่ ปุ๋ยคอกหรือปุ๋ยหมัก อัตรา 30-50 กก./ต้น หลังจากเก็บเกี่ยวผลผลิตแล้วทุกปี
เงาะ | - | * ใส่ปุ๋ยสูตร 0-3-0 อัตรา 500 กรัม/ต้น คลุกกับดินในหลุมปลูก * ก่อนตกผล (0-4 ปี) ใส่ปุ๋ยสูตร 12-6-17 อัตรา 700-800 กรัม/ต้นxอายุปี ร่วมกับปุ๋ยสูตร 21-0-0 อัตรา 500-600 กรัม/ต้นxอายุปี โดยแบ่งใส่ปุ๋ยผสม 2 ครั้ง ๆ ละเท่า ๆ กันสลับกับปุ๋ยเดี่ยวแบ่งใส่ 2 ครั้ง ๆ ละ เท่า ๆ กัน ใส่ในเดือน มี.ค. พ.ค. ส.ค. และต.ค. หว่านรอบบริเวณทรงพุ่มห่างจาก โคนต้น 30 ซม. แล้วพรวนดินกลบ * ตกผลแล้ว ใส่ปุ๋ยสูตร 16-3-9 อัตรา 1,200-1,400 กรัม/ต้นxอายุปี แบ่งใส่ 3 ครั้ง ๆ ละเท่า ๆ กัน คือหลังเก็บเกี่ยว 2 ครั้ง และหลังติดผล 1 ครั้ง หว่านให้สม่ำเสมอรอบบริเวณทรงพุ่มห่างจากโคนต้นประมาณ 30 ซม. แล้วพรวนดินกลบและใส่ปุ๋ยอินทรีย์ได้แก่ปุ๋ยคอก ปุ๋ยหมัก อัตรา 30-50 กก./ต้น หลังจากเก็บเกี่ยวผลผลิตแล้วทุกปี
ยางพารา |  | * ใส่ปุ๋ยสูตร 0-3-0 อัตรา 170 กรัม/ต้น คลุกเคล้ากับดินในหลุมปลูก * อายุ 2-40 เดือน ใส่ปุ๋ยสูตร 12-8-4 อัตรา 100-300 กรัม/ต้น/ปี ใส่เป็น วงกลมรอบต้น เมื่อต้นยางมีอายุตั้งแต่ 17 เดือน ขึ้นไป ให้หว่านปุ๋ยใน แถวยางพาราห่างจากโคนต้นข้างละ 1 เมตร * อายุ 42-72 เดือน ใส่ปุ๋ยสูตร 18-4-5 อัตรา 100 กรัม/ต้น/ปี * หลังเปิดกรีด ใส่ปุ๋ยสูตร 15-5-20 อัตรา 500 กรัม/ต้น/ปี ใส่แบบหลุม ถ้าเป็นที่ลาดชันโดยขุดหลุมรอบโคนสองข้างลำต้น 2-4 หลุม แล้วกลบ และใส่แบบหว่านถ้าเป็นที่ราบ

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก