กลุ่มชุดดินที่ 56

ประกอบด้วยชุดดิน

ลาดหญ้า (Ly)
โพนงาม (Png)

ลักษณะสำคัญ

ดินลึกปานกลางถึงชั้นเศษหินหนาแน่น

เป็นดินร่วนหรือดินร่วนเหนียวปนทราย สีน้ำตาลเหลืองหรือแดง

การระบายน้ำดี

ปฏิกิริยาดินเป็นกรดจัดถึงเป็นกรดปานกลาง (pH 5.0-6.0)

ปัญหา ข้อจำกัด และวิธีการจัดการกลุ่มชุดดินที่ 56 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ข้าวไร่ | * ดินค่อนข้างเป็นทราย มีอินทรียวัตถุ และความชื้นในดินต่ำ * ดินมีความอุดมสมบูรณ์ต่ำ | * เพิ่มอินทรียวัตถุในดินโดยหว่านปุ๋ยคอกหรือปุ๋ยหมัก อัตรา 1-3 ตัน/ไร่ หรือปลูกปุ๋ยพืชสด เมื่อพืชปุ๋ยสดออกดอก 50% หรืออายุ 60 วัน จึงทำการ ไถกลบหรือสับกลบลงดินก่อนปลูกข้าวไร่ * ใส่ปุ๋ยเคมี แบ่งใส่ 2 ครั้ง คือ ใช้ปุ๋ยสูตร 16-16-8 อัตรา 20-25 กก./ไร่ ใส่หลังข้าวงอก 20-30 วัน * ใส่ปุ๋ยแอมโมเนียมซัลเฟต อัตรา 15-30 กก./ไร่ ใส่ประมาณ 30 วัน ก่อนข้าวออกดอก
มันสำปะหลัง | * ดินค่อนข้างเป็นทราย มีอินทรียวัตถุและความชื้นในดินต่ำ * ดินเกิดการชะล้างพังทลาย * ดินมีความอุดมสมบูรณ์ต่ำ | * เพิ่มอินทรียวัตถุในดินโดยใส่ปุ๋ยหมัก ปุ๋ยคอก อัตรา 1-3 ตัน/ไร่ หรือปลูก ปุ๋ยพืชสดตระกูลถั่ว ทำการไถกลบคลุกเคล้าให้เข้ากับดิน พักดินไว้ 5-10 วัน จึงทำการปลูกพืช * ปลูกมันสำปะหลังตามแนวระดับหรือใช้ระบบการ ปลูกพืชโดยปลูก พืชตระกูลถั่ว หมุนเวียนหรือแซมในระหว่างแถวของมันสำปะหลัง * ใส่ปุ๋ยเคมีสูตร 15-15-15 อัตรา 50-100 กก./ไร่ แบ่งใส่ 2 ครั้ง คือใส่รอง ก้นหลุมปลูกและ โรยข้างต้นเมื่อมันสำปะหลังอายุ 2 เดือน
ข้าวโพด | * ดินค่อนข้างเป็นทรายมีอินทรีย วัตถุ และความชื้นในดินต่ำ * เกิดการชะล้างพังทลาย * ดินมีความอุดมสมบูรณ์ต่ำ | * เพิ่มอินทรียวัตถุโดยใส่ปุ๋ยหมัก ปุ๋ยคอกอัตรา 1-3 ตัน/ไร่ หรือปลูกปุ๋ย พืชสดตระกูลถั่ว แล้วทำการไถกลบคลุกเคล้า ให้เข้ากับดิน พักดินไว้ 5-10 วัน จึงทำการปลูกข้าวโพด * ปลูกข้าวโพดตามแนวระดับขวางความลาดเทของพื้นที่ * ใส่ปุ๋ยเคมีสูตร 15-15-15 อัตรา 50-75 กก./ไร่ แบ่งใส่โดยใส่รองก้นหลุม ก่อนปลูกและใส่เมื่อข้าวโพดสูง ประมาณ 40 ซม. ใส่โดยการโรยข้างแถว ประมาณ 15-20 ซม. แล้วพรวนดินกลบโคนต้น

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก