กลุ่มชุดดินที่ 39

ประกอบด้วยชุดดิน

คอหงส์ (Kh) | นาทวี (Nat)
สะเดา (Sd) | ทุ่งหว้า (Tg)

ลักษณะสำคัญ

ดินลึก ร่วนปนทรายสีน้ำตาลเหลือง แดง

การระบายน้ำดี

ปฏิกิริยาดินเป็นกรดจัดถึงกรดแก่ (pH 4.5-5.5)

พบบริเวณที่มีฝนตกชุก

ปัญหา ข้อจำกัด และวิธีการจัดการกลุ่มชุดดินที่ 39 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ยางพารา | * ดินมีความอุดมสมบูรณ์ต่ำ * บางพื้นที่มีความลาดชันสูง | * วางแนวปลูกเป็นแถวตามแนวระดับแล้วหว่านพืชคลุมดิน * เตรียมหลุมปลูก ใส่ปุ๋ยสูตร 0-3-0 อัตรา 170 กรัม/ต้น คลุกเคล้ากับดินในหลุม * อายุ 2-40 เดือน ใช้ปุ๋ยสูตร 11-6-4 อัตรา 100-300 กรัม/ต้น หว่านรอบ ๆ โคนต้นข้างละ 1 เมตร * อายุ 42-72 เดือน ใช้ปุ๋ยสูตร 18-4-5 อัตรา 400 กรัม/ต้น หว่านให้ทั่วในแถวยางทุก ๆ 6 เดือน * อายุมากกว่า 72 เดือน ใช้ปุ๋ยสูตร 15-5-20 อัตรา 500 กรัม/ต้น หว่านให้ทั่วในแถวยางทุก ๆ 6 เดือน
ปาล์มน้ำมัน | - | * เตรียมหลุมปลูกใส่ปุ๋ยสูตร 0-3-0 อัตรา 250 กรัม/ต้น รองพื้นหลุม * อายุ 1 ปี ใช้ปุ๋ยสูตร 12-12-17 อัตรา 2.0-2.5 กก./ต้น สลับปุ๋ยเดี่ยว 21-0-0 อัตรา 2.0-2.5 กก./ต้น หรือ 46-0-0 อัตรา1.0-1.2 กก./ต้น ใส่ปุ๋ยผสม 3 ครั้ง สลับด้วยปุ๋ยเดียว 2 ครั้ง * อายุ 2-4 ปี ใช้ปุ๋ยสูตร 13-13-21 อัตรา 3.0-5.0 กก./ต้น ใส่ปุ๋ยในวงกลมรัศมีห่างจากโคนต้น 1.5-2.0 เมตร แบ่งใส่ 3 ครั้ง ต้น กลาง และปลายฤดูฝน * อายุมากกว่า 5 ปี ใช้ปุ๋ยสูตร 14-9-21 อัตรา 8.0-9.0 กก./ต้น ร่วมกับโบแรกซ์อัตรา 50-100 กรัม/ต้น ใส่ปุ๋ยในวงกลมรัศมีห่างจากโคนต้น 1.5-2.0 เมตร แบ่งใส่ 3 ครั้ง ต้น กลาง และปลายฤดูฝน
กาแฟ | - | * ใส่ปุ๋ยอินทรีย์รองก้นหลุมก่อนปลูกในอัตรา 20-30 กก./หลุม แล้วใช้อัตราเดียวกันทุก ๆ ปี * ใช้ปุ๋ยสูตร 15-15-15 จำนวน 3 ครั้ง/ปี ปีที่ 1 ใส่ต้นละ 100-150 กัม/ครั้ง ปีที่ 2 ใส่ต้นละ 200-250 กรัม/ครั้ง ปีที่ 3 ใส่ต้นละ 300-350 กรัม/ครั้ง ปีที่ 4 ใส่ต้นละ 150-350 กรัม/ครั้ง
เงาะ | - | * ใช้ปุ๋ยสูตร 0-3-0 อัตรา 500 กรัม/ต้นxอายุ (ปี) คลุกกับดินในหลุมปลูก * ก่อนตกผลใช้ปุ๋ยสูตร 15-5-20 อัตรา 600-700 กรัม/ต้นxอายุ (ปี) ใช้ร่วมกับปุ๋ยเดี่ยวสูตร 21-0-0 อัตรา 500-600 กรัม/ต้นxอายุ (ปี) ใส่ปุ๋ย 4 ครั้ง เดือน มี.ค. พ.ค. ส.ค. ต.ค. โดยแบ่งใส่ปุ๋ยผสม 2 ครั้ง ๆ ละเท่า ๆ กันสลับด้วยปุ๋ยเดี่ยวรอบ ๆ หว่านบริเวณทรงพุ่มห่างจากโคนต้น ประมาณ 30 ซม. แล้วพรวนกลบ * ตกผลแล้วใช้ปุ๋ยสูตร 18-6-6 อัตรา 500-600 กรัม/ต้นxอายุ (ปี) แบ่งใส่หลังเก็บเกี่ยวแล้ว 2 ครั้ง ๆ ละเท่าๆ กัน และหลังติดผลแล้ว ใช้ปุ๋ยสูตร 14-0-20 อัตรา 500-600 กรัม/ต้นxอายุปี
ทุเรียน | - | * ก่อนตกผล (0-6 ปี) ใส่ปุ๋ยหมักและปุ๋ยเคมี โดยใส่ทุก ๆ ปี แบ่งใส่ 4 ครั้ง เดือน มี.ค. พ.ค. ส.ค. และเดือน ต.ค. ปุ๋ยหมักใช้อัตรา 10-30 กก./ต้น รวมทั้งใช้สูตรปุ๋ยเคมี 12-6-17 อัตรา 500-700 กรัม/ต้นxอายุ (ปี) หว่านรอบบริเวณทรงพุ่มห่างจากโคนต้น 30 ซม. พร้อมกลบด้วยปุ๋ยอินทรีย์ * ตกผลแล้ว ใส่ปุ๋ยหมักและปุ๋ยเคมี โดยใส่ทุก ๆ ปี แบ่งใส่ 2 ครั้ง ใส่เมื่อเกิดตาดอกและเก็บเกี่ยวผลผลิตแล้ว ปุ๋ยหมักใช้อัตรา 10-30 กก./ต้น รวมทั้งใช้สูตรปุ๋ยเคมี 14-5-20 อัตรา 300-350 กรัม/ต้นxอายุ (ปี)

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก