กลุ่มชุดดินที่ 28

ประกอบด้วยชุดดิน

ชัยบาดาล (Cd) | ลพบุรี (Lb)
ดงลาน (Dl) | บุรีรัมย์ (Br)
วังชมพู (Wc) | น้ำเลน (Nal)
สมอทอด (Sat)

ลักษณะสำคัญ

ดินลึกเหนียวจัด สีดำ หรือสีน้ำตาล อาจพบชั้นปูนมาร์ลในดินล่าง

การระบายน้ำดี

ปฏิกิริยาดินเป็นกลางถึงเป็นด่างปานกลาง (pH 7.0-8.0)

ปัญหา ข้อจำกัด และวิธีการจัดการกลุ่มชุดดินที่ 28 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ข้าวโพด - ข้าวฟ่าง | * การชะล้างพังทลายของหน้าดิน * ดินขาดแคลนน้ำในการเพาะปลูก ในบางช่วง * ดินขาดธาตุอาหารพืชบางอย่าง และขาดความชื้นในบางช่วง | * นำมาตรการอนุรักษ์ดินและน้ำมาใช้ เช่น ทำคันดินปลูกพืชเป็นแถบ ขวางความลาดเทของพื้นที่ และปลูกพืชตระกูลถั่วแซมพืชหลักเป็นต้น * ใส่ปุ๋ยอินทรีย์ เช่น ปุ๋ยหมัก ปุ๋ยคอก 1.5-2.0 ตัน/ไร่ หรือปลูกพืช ตระกูลถั่วเป็นปุ๋ยพืชสด * ใส่ปุ๋ยสูตร 20-10-0 อัตรา 40-50 กก./ไร่ โรยสองข้างแถวปลูก แล้ว พรวนดินกลบ โดยใส่หลังปลูก 20-25 วัน
มะม่วง | - | * ใส่ปุ๋ยสูตร 0-3-0 อัตรา 500 กรัม/ต้น คลุกเคล้ากับดินในหลุมปลูก * ก่อนตกผล (0-4 ปี) ใส่ปุ๋ยสูตร 12-24-12 อัตรา 400-500 กรัม/ต้นxอายุ (ปี) ร่วมกับปุ๋ยสูตร 21-0-0 อัตรา 200-250 กรัม/ต้นxอายุ (ปี) แบ่งใส่ปุ๋ย ผสม 2 ครั้ง ๆ ละเท่า ๆ กัน หว่านรอบ บริเวณทรงพุ่ม ห่างจากโคนต้น ประมาณ 30 ซม. แล้วพรวนดินกลบ แบ่งใส่ 4 ครั้ง ครั้ง ๆ ละเท่า ๆ กัน * ช่วงระยะเวลาที่ใส่ คือ เดือน มี.ค. พ.ค. ส.ค. และ ต.ค. ตกผลแล้ว ใส่ปุ๋ยสูตร 15-5-20 อัตรา 800-900 กรัม/ต้นxอายุ (ปี) แบ่งใส่ 3 ครั้ง ครั้งละเท่า ๆ กัน
มะขามหวาน | - | * อายุ 1-2 ปี ควรใส่ปุ๋ยคอก หรือปุ๋ยหมัก 30-50 กก./ต้น/ปี * อายุ 3-5 ปี ใส่ปุ๋ย สูตร 13-13-21โดยแบ่งใส่ 2 ครั้ง คือช่วงต้นฤดูฝน และปลายฤดูฝนหว่านรอบบริเวณทรงพุ่ม ห่างจากโคนต้นประมาณ 30 ซม. แล้วพรวนดินกลบ * อายุเกิน 6 ปีขึ้นไป ระยะพักตัว ให้ปุ๋ยทางใบสูตร 14-45-11 หรือ 10-52-17 ให้ทุก 2-3 สัปดาห์ ระยะแตกใบอ่อน พ่นทุก ๆ 7 วัน ระยะ เริ่มออกดอกพ่นทุก 7 วัน ส่วนระยะเริ่มติดฝัก พ่นด้วยสาร อิมเบลเสลลิน 50 มิลลิกรัม ต่อน้ำ 100 ลิตร พ่น 1-2 ครั้ง ห่างกัน 7-10 วัน ระยะติดฝักเล็ก ให้ปุ๋ยทางใบสูตร 30-20-10 อัตรา 2-3 ช้อนแกงต่อน้ำ 20 ลิตร พ่น 2 ครั้ง ห่างกัน 7-10 วัน ระยะฝักขนาดกลาง ให้ปุ๋ยทางใบสูตร 15-15-15 อัตราที่ใช้ตามคำแนะนำในสลากและระยะฝักขนาดใหญ่แล้ว ให้ปุ๋ยทางใบสูตร 12-22-32 อัตราที่ใช้ตามคำแนะนำในสลาก

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก