กลุ่มชุดดินที่ 34

ประกอบด้วยชุดดิน

ฉลอง (Chl) | คลองท่อม (Km)
คลองนกกระทุง (Knk) | ละหาน (Lh)
ท่าแซะ (Te) | ฝั่งแดง (Fd)
ควนกาหลง (Kkl) | นาท่าม (Ntm)

ลักษณะสำคัญ

ดินลึก สีน้ำตาล แดง เหลือง

ดินร่วนถึงดินเหนียว

การระบายน้ำดี

ปฏิกิริยาดินเป็นกรดจัดถึงเป็นกรดแก่

พบบริเวณพื้นที่ที่มีฝนตกชุก

ปัญหา ข้อจำกัด และวิธีการจัดการกลุ่มชุดดินที่ 34 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ยางพารา | * ดินมีความอุดสมบูรณ์ต่ำ *บางพื้นที่มีความลาดชันสูง | * ปลูกพืชคลุมดินหรือพืชตระกูลถั่วสลับกับพืชหลัก และหญ้าแฝกตาม แนวระดับขวางความลาดเทของพื้นที่ * ทำคันดิน ร่องระบายน้ำ * ใส่ปุ๋ยอินทรีย์ เช่น ปุ๋ยหมัก ปุ๋ยคอก * ใช้ปุ๋ยสูตร 0-3-0 อัตรา 170 กรัม/ต้น คลุกเคล้ากับดินในหลุม * อายุ 2-40 เดือน ใช้ปุ๋ยสูตร 11-6-4 อัตรา 100-300 กรัม/ต้น หว่านรอบ ๆ โคนต้นข้างละ 1 เมตร ทุก ๆ 2 เดือน * อายุ 42-72 เดือน ใช้ปุ๋ยสูตร 18-4-5 อัตรา 400 กรัม/ต้น หว่านให้ทั่วในแถวยางทุก ๆ 6 เดือน * อายุมากกว่า 72 เดือน ใช้ปุ๋ยสูตร 15-5-20 อัตรา 500 กรัม/ต้น หว่านให้ทั่วในแถวยางทุก ๆ 6 เดือน พื้นที่ที่มีความลาดชันสูง ใส่ปุ๋ยแบบหลุมโดยขุดหลุมรอบโคน
ปาล์มน้ำมัน | - | * ใช้ปุ๋ยสูตร 0-3-0 อัตรา 250 กรัม/ต้น รองพื้นหลุม * อายุ 1 ปี ใช้ปุ๋ยสูตร 13-13-12 อัตรา 2.0-2.5 กก./ต้น สลับปุ๋ยเดี่ยว 21-0-0 อัตรา 2.0-2.5 กก./ต้น ใส่ปุ๋ยผสม 3 ครั้งสลับด้วยปุ๋ยเดี่ยว 2 ครั้ง * อายุ 2-4 ปี ใช้ปุ๋ยสูตร 13-13-21 อัตรา 3.0-5.0 กก./ต้น ใส่ปุ๋ยในวงกลมรัศมีห่างจากโคนต้น 1.5-2.0 เมตร แบ่งใส่ 3 ครั้ง ต้น กลาง และปลายฤดูฝน
กาแฟ | - | * ใส่ปุ๋ยอินทรีย์รองก้นหลุมก่อนปลูก อัตรา 20-35 กก./หลุม/ปี * ใส่ปุ๋ยสูตรเสมอ เช่น 12-12-12 หรือ 15-15-15 จำนวน 3 ครั้ง/ปี ดังนี้ ปีที่ 1 ใส่ต้นละ 100-150 กรัม/ครั้ง ปีที่ 2 ใส่ต้นละ 200-250 กรัม/ครั้ง ปีที่ 3 ใส่ต้นละ 300-350 กรัม/ครั้ง ปีที่ 4 ใส่ต้นละ 150-350 กรัม/ครั้ง
เงาะ | - | * ใช้ปุ๋ยสูตร 0-3-0 อัตรา 500 กรัม/ต้นxอายุ (ปี) คลุกกับดินในหลุมปลูก * ก่อนตกผลใช้ปุ๋ยสูตร 12-6-17 อัตรา 700-800 กรัม/ต้นxอายุ (ปี) ร่วมกับปุ๋ยเดี่ยวสูตร 21-0-0 อัตรา 500 -600 กรัม/ต้นxอายุ (ปี) ใส่ปุ๋ย 4 ครั้ง เดือน มี.ค. พ.ค. ส.ค. ต.ค. โดยแบ่งใส่ปุ๋ยผสม 2 ครั้ง ๆ ละเท่า ๆ กัน หว่านรอบ ๆ บริเวณทรงพุ่มห่างจากโคนต้นประมาณ 30 ซม. แล้ว พรวนกลบเมื่อตกผลแล้วใช้ปุ๋ยสูตร 18-6-6 อัตรา 500-600 กรัม/ต้นxอายุ (ปี) แบ่งใส่หลังเก็บเกี่ยวแล้ว 2 ครั้ง ๆ ละเท่า ๆ กัน และเมื่อหลังติดผล แล้วใช้ปุ๋ยสูตร 14-0-20 อัตรา 500-600 กรัม/ต้นxอายุ (ปี)
ทุเรียน | - | * ก่อนตกผล (0-6ปี) ใส่ปุ๋ยหมักและปุ๋ยเคมีทุก ๆ ปี แบ่งใส่ 4 ครั้ง เดือน มี.ค. พ.ค. ส.ค. และเดือนต.ค. ปุ๋ยหมักใช้อัตรา 10-30 กก./ต้น รวมทั้งใช้ ปุ๋ยเคมีสูตร 12-6-17 อัตรา 500-700 กรัม/ต้นxอายุ (ปี) หว่านรอบบริเวณ ทรงพุ่มห่างจากโคนต้น 30 ซม. พร้อมกลบด้วยปุ๋ยอินทรีย์ * ตกผลแล้ว ใส่ปุ๋ยหมักและปุ๋ยเคมี โดยใส่ทุก ๆ ปี แบ่งใส่ 2 ครั้ง ใส่เมื่อเกิดตาดอกและเก็บเกี่ยวผลผลิตแล้ว ปุ๋ยหมักใช้อัตรา 10-30 กก./ต้น รวมทั้งใช้ปุ๋ยเคมีสูตร 14-5-20 อัตรา 300-350 กรัม/ต้นxอายุ (ปี)

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก