กลุ่มชุดดินที่ 31

ประกอบด้วยชุดดิน

เลย (Lo) | วังไฮ (Wi)

ลักษณะสำคัญ

ดินเหนียวลึก สีน้ำตาล สีเหลืองหรือสีแดง

การระบายน้ำดีปานกลางถึงดี

ปฏิกิริยาดินเป็นกรดปานกลางถึงเป็นกรดเล็กน้อย (pH 5.5-6.5)

ปัญหา ข้อจำกัด และวิธีการจัดการกลุ่มชุดดินที่ 31 ตามชนิดพืชหลัก

พืชหลัก | ปัญหาและข้อจำกัด | วิธีการจัดการ
ข้าวโพด - ข้าวฟ่าง | * การชะล้างพังทลายของหน้าดิน * ดินขาดแคลนน้ำในการเพาะปลูก ในบางช่วง * ดินขาดธาตุอาหารพืชบางอย่าง และดินมีความชื้นไม่เพียงพอ ในบางช่วง | * นำมาตรการอนุรักษ์ดินและน้ำมาใช้ เช่น ทำคันดินปลูกพืชเป็นแถบ ขวางความลาดเทของพื้นที่ และปลูกพืชตระกูลถั่วแซมพืชหลัก * ใส่ปุ๋ยอินทรีย์ เช่น ปุ๋ยหมัก ปุ๋ยคอก 1.5-2.0 ตัน/ไร่ หรือปลูกพืชตระกูลถั่วเป็นปุ๋ยพืชสด * ใส่ปุ๋ยสูตร 15-15-15 อัตรา 50-75 กก./ไร่ หลังปลูก 20-25 วัน โรยสองข้างแถวปลูกแล้วพรวนดินกลบ
ถั่วเหลือง | - | * ใส่ปุ๋ยสูตร 10-20-10 อัตรา 25-35 กก./ไร่ รองก้นร่องปลูก
มะขามหวาน | - | * ใส่ปุ๋ยสูตร 0-3-0 อัตรา 500 กรัม/ต้น คลุกเคล้ากับดินในหลุมปลูก * อายุ 1-2 ปี ควรใส่ปุ๋ยคอก หรือปุ๋ยหมัก 30-50 กก./ต้น/ปี หรือปุ๋ยเคมีสูตร 12-24-12 อัตรา 450 กรัม/ต้น/ปี แบ่งใส่ 3 ครั้ง ๆ ละ 100,150 และ 250 กรัม ตามลำดับ อัตราปีละครึ่งหนึ่งของอายุ * อายุ 3-5 ปี ใส่ปุ๋ย สูตร 12-12-17 แบ่งใส่ 2 ครั้ง คือช่วงต้นและ ปลายฤดูฝนหว่าน รอบบริเวณทรงพุ่ม ห่างจากโคนต้นประมาณ 30 ซม. แล้วพรวนดินกลบ * อายุเกิน 6 ปีขึ้นไป ใส่ปุ๋ยดังนี้ ให้ปุ๋ยทางใบสูตร 14-45-11 ระยะ พักตัว ทุก 2-3 สัปดาห์ ระยะแตกใบอ่อน พ่นทุก ๆ 7 วัน ระยะเริ่ม ออกดอกพ่นทุก 7 วัน ส่วนระยะเริ่มติดฝัก พ่นด้วยสารอิมเบลเสลลิน 50 มิลลิกรัม ต่อน้ำ 100 ลิตร พ่น 1-2 ครั้ง ห่างกัน 7-10 วัน ระยะติด ฝักเล็ก ให้ปุ๋ยทางใบสูตร 30-20-10 อัตรา 2-3 ช้อนแกงต่อน้ำ 20 ลิตร พ่น 2 ครั้ง ห่างกัน 7-10 วัน ระยะฝักขนาดกลาง ให้ปุ๋ยทางใบสูตร 15-15-15 อัตราที่ใช้ตามคำแนะนำในสลากและระยะฝักขนาดใหญ่ ให้ปุ๋ยทางใบสูตร 12-22-32 อัตราที่ใช้ตามคำแนะนำในสลาก
ฝ้าย | - | * ใส่ปุ๋ยสูตร 16-16-8 อัตรา 70-80 กก./ไร่ แบ่งครึ่งใส่ ครั้งแรก รองก้นหลุมปลูก ครั้งที่สองใส่โรยทั้งแถวแล้วพรวนดินกลบ หลังปลูก 20-25 วัน

กลุ่มชุดดินก่อนหน้า กลุ่มชุดดินถัดไป

กลับสู่เมนูหลัก